text: [{"text_idx": "#000003", "text": "3 arestado sang nakuhaan sang illegal drugs, pusil sa Leon"}, {"text_idx": "#000006", "text": "13 pilason sang nabungguan sang Ceres bus ang 13 ka salakyan sa Janiuay"}, {"text_idx": "#000009", "text": "\u2018Kasanag sa Paskuwa sa Kapitolyo\u2019 ginbuksan na"}, {"text_idx": "#000011", "text": "Ginpangunahan ni Governor Arthur Defensor, Jr. ang pagpasiga sang mga LED lights kag laser beams sa Kapitolyo. Antes sini, may ginhiwat nga labing una nga lantern parade ang mga empleyado."}, {"text_idx": "#000012", "text": "Sa iya mensahe, ginpabutyag sang gobernador nga ang pagpasiga sang mga suga ang simbolo sang paglaum kag kasanag kasunod sang masobra duha ka tuig nga pagpakigbato sang provincial government sa Covid-19 pandemic."}, {"text_idx": "#000013", "text": "Dugang niya, pagpasalamat man ini nga nalampuwasan sang Ilonggos ang pagpanghangkat sang pandemya kag senyales nga puwede na makaselebrar sang paskuwa."}, {"text_idx": "#000014", "text": "\u201cIndi lang ini umpisa sang selebrasyon. More important to us that this is a thanksgiving, pasalamat naton ini kay natagaan na kita sang kapasidad kag kahigayunan nga mag tipon kag mag sinadya. Nagapasalamat kita kay nakabangon na kita sa pandemya,\u201d pahayag ni Defensor."}, {"text_idx": "#000016", "text": "May hiwaton man nga Trade Fair halin alas-otso sa aga tubtob las kuwatro sa hapon sugod kahapon tubtob Disyembre 7. May street food kag night market man sa amo nga mga inadlaw halin alas-kuwatro tubtob las-nuwebe sa gab-i. \u2013via Cedrick Anona"}]